کانی شکاکان
کانى شکاکان (بە عەرەبی: عین شقاق) ناوچەیەکى وڵاتى سووریایە ، لە ڕووی کارگێڕییەوە ناحیەێکە سەر بە قەزاى جەبلە لە پارێزگای لازقییە، و ناوەندەکەی شارۆچکەی کانى شکاکە ، بەپێی سەرژمێری ساڵی ٢٠٠٤ ژمارەی دانیشتوانی ناحیەکە ١٦،٠٣١ کەس بووە،

شەڕی ناوخۆی سوریا و ناحیەى کانى شکاکان 
شەڕی ناوخۆی سوریا جێ پەنجەی دیاری لەسەر ئەم شارۆچکەیەدا هەبووە ، بەهۆی دەستکورتى و هەژاریەوە زۆر لە  خەڵکی عەلەوی مەزهەبی ئەم گوندە لە ساڵانى هەشتا و نەوەدەکانی سەدەی ڕابردوودا پەیوەندیان بە سوپاوە کرد و لەشەڕى ناوخۆى سووریا دوای 2011 ناچار لە بەرەى دژ بە شۆرش و سەرهەڵدانى سووریا بوون لە ئەنجامدا دەیان گەنجیان لە دۆزەخی ئەم جەنگە ناوخۆییەدا بوون بە قوربانی.

گوندەوارى کانى شکاکان 
گوندەکانى گوندەوارى ناحیەى کانى شکاکان بریتین لە : عەرمەتى, باقریە, پێشکۆ،, پێبشرە،, بودی, دیرۆتان, دێرونا, عەین شقاق (کانى شکاک) , بیت گەرمۆ , بنجارۆ , خربا مەرداسیا , توێشرا, بێت هەژیرا و سپاهی و وادى زاهر .

لە رووى مێژووەوە زۆرێک لە کوردانى شکاک و بەرازى و رەشوان لە دواى بەهێزبوونى دەسەڵاتى ئەیووبیەکان و میرانى کوردى کلیس و مەرداسى لە حەلەب لە دیوى عەنتاب و کلیس و حەلەبەوە بۆ ناوچەکانى لازقیە و حەما و تەڕابلوسى شام کۆچپێکراون بۆ کاری پاسەوانى و باجگرى. بەشێکى هۆزى شکاک لە بنارى چیاى کرمانج (عەفرین) نیشتەجێن و بەشێکى تریان لە سەرحەدانى ورمێ دەژین و بەشە گەورەکەى تریان لە سەردەمى سوڵتان سەلیمى عوسمانى  لە کوردستان دەربەدەکران، بە تۆمەتى عەلەوی بوون و پشتگیرى کردنی شائیسماعیلى سەفەویی، ئێستا زۆربەیان  لە پارێزگاى ئازرەبێجانى رۆژهەڵات لە میانە و سەراب وهەشترود و خەڵخالى ئەردەبێل دەژین و  بە شقاقى ناسراون.

سەرچاوە 

شارەکانی سووریا
پارێزگای لازەقیە
مێژووی سووریا
عەفرین
هۆزەکانى کورد